# 1. Beadandó feladat dokumentáció

## Készítette:


etimaly

## Feladat:

Elszabadult robot  
Készítsünk programot, amellyel a következő játékot játszhatjuk.  
Adott egy 𝑛 × 𝑛 mezőből álló játékpálya, amelyben egy elszabadult robot bolyong,  
és a feladatunk az, hogy betereljük a pálya közepén található mágnes alá, és így  
elkapjuk.  
A robot véletlenszerű pozícióban kezd, és adott időközönként lép egy mezőt  
(vízszintesen, vagy függőlegesen) úgy, hogy általában folyamatosan előre halad  
egészen addig, amíg falba nem ütközik. Ekkor véletlenszerűen választ egy új  
irányt, és arra halad tovább. Időnként még jobban megkergül, és akkor is irányt  
vált, amikor nem ütközik falba.  
A játékos a robot terelését úgy hajthatja végre, hogy egy mezőt kiválasztva falat  
emelhet rá. A felhúzott falak azonban nem túl strapabíróak. Ha a robot ütközik a  
fallal, akkor az utána eldől. A ledőlt falakat már nem lehet újra felhúzni, ott a  
robot később akadály nélkül áthaladhat.  
A program biztosítson lehetőséget új játék kezdésére a pályaméret megadásával  
(7 × 7, 11 × 11, 15 × 15), valamint játék szüneteltetésére (ekkor nem telik az idő,  
nem lép a robot, és nem lehet mezőt se kiválasztani). Ismerje fel, ha vége a  
játéknak, és jelenítse meg, hogy milyen idővel győzött a játékos. A program játék  
közben folyamatosan jelezze ki a játékidőt. Ezen felül szüneteltetés alatt legyen  
lehetőség a játék elmentésére, valamint betöltésére.


## Elemzés:

* A játékot 3 tábla méreten játszhatjuk: kicsi(7×7), közepes(11×11), nagy(15×15). A program indításkor egy kicsi táblát indít el.
* A feladatot egyablakos asztali alkalmazásként a Windows Forms grafikus felülettel valósítjuk meg.
* Az ablakban egy menüt helyezünk el a következő menüpontokkal: File(New Game, Load, Save), Game(Small, Medium, Big), Pause. Az ablak alján egy menü sort helyezünk el, ami kijelzi az eltelt időt és a lerakott falak számát.
* A játéktáblát a megfelelő méret nagyságú nyomógombokból álló rács reprezentálja. A nyomógomb kattintásra pirosra változik, ezzel jelezve egy fal letételét és kikapcsolja a gombot a játék végéig. Az összetört falakat barna gombbal jelöljük és a robot helyzetét fekete gombbal.
* Amikor vége a játéknak (robot be lett terelve a tábla közepére vagy a tábla minden pontjára le lett rakva egy fal és mindegyik összetört) dialógusablak jön elő. Ekkor a mentés és szüneteltés funkciót kikapcsoljuk.
* A felhasználó esetek a következő ábrán látható:




## Tervezés:

* Programszerkezet:
* A programot háromrétegű architektúrában valósítjuk meg. A megjelenítés a View, a modell a Model, míg a perzisztencia a Persistence névtérben helyezkedik el. A program csomagszerkezete:



* A program szerkezetét két projektre osztjuk implementációs  
  megfontolásból: a Persistence és Model csomagok a program  
  felületfüggetlen projektjében, míg a View csomag a Windows Formstól függő projektjében kap helyet.
* Perzisztencia:
* Az adatkezelés a robot és a táblával kapcsolatos információk tárolására, valamint a betöltés/mentés biztosítása.
* A hosszú távú adatkezelés lehetőségeit a GameFromFile interfész biztosítja, ami lehetőséget ad mentésre (Save) és betöltésre (Load)
* Az interfészt szöveges fájl alapú adatkezelésre a GameFromText osztály valósítja meg. A fájlkezelés során fellépő hibákat a GameFromFileException osztály kivétel jelzi.
* A program az adatokat szöveges fájlként tudja eltárolni, melyek **txt** kiterjesztésüek. Az adatokat játék vége elött bármikor el lehet menteni és új játékot betölteni a játék vége után is lehet.
* A fájl első sora megadja a tábla méretet, robot helyzetét, megőrülés esélyét, időt, falak száma, ledőlt falak száma és a robot iránya. A fájl többi része izomorf leképzése a táblának, azaz méretnek megfelelő sor darabszám és szóközökkel elválasztva 0,1,2 számok (0: üres, 1: fal, 2: lerombolt fal).
* Modell:
* A modell lényegi részét a Game osztály valósítja meg, amely szabályozza a robot lépését, falak helyezését, valamint a játék egyéb paramétereit, úgymint az időt **(\_time**), nem ledőlt falak száma (**\_walls**), ledőlt falak száma(**\_brokenWalls**). Az osztály lehetőséget ad új játék (**NewGame**), valamint egy kör lejátszására (**round**, léptetti a robotot és megnézi, hogy játéknak vége van-e és frissíti az adattagokat). Új játéknál megadható a tábla mérete is.
* A játékállapot változásáról a **GameAdvanced** esemény, míg a játék végéről  
  a **GameOver** esemény tájékoztat. Az események argumentuma  
  (**GameEvent**) tárolja a győzelem állapotát, a falak számát, ledőlt falak valamint a játékidőt.
* A modell pédányosításkor megkapja az adatkezelés felületét, amelyeknek segítségével lehetőséget ad betöltésre (**Load**) és mentésre (**Save**).
* A robot írányát felsorolási típuson át kezeljük.
* Nézet:
* A nézetet a Form1 osztály biztosítja, amely tárolja a modell egy példányát (**\_game**).
* A tábla egy dinamikusan létrehozott gombmező (\_**buttonMatrix**) reprezentálja. A felületen létrehozzuk a megfelelő menüpontokat, illetve a státuszsort, valamint dialógusablakokat, és a hozzájuk tartozó eseménykezelőket. A tábla generálását (**GenerateButtonMatrix**), illetve az értékek beállítását (**Setup\_Menu**) végzi el, az ablak méretét a (**SetupSize**) állítja be.
* Program statikus szerkezete:



## Tesztelés:

* A modell funkcionalitása egységtesztek segítségével lett ellenőrizve a UnitTest1 osztályban.
* Az alábbi tesztek lettek megvalósítva:
* **NewGameSmallTest, NewGameMediumTest, NewGameBigTest**: Új játék indítás, a mezők kitöltése, falak száma, lerombolt falak száma, tábla mérete és az idő függvényében.
* **PlaceTest, PlaceSamePlaceTest**: Fal lerakás ellenőrzése egy üres helyre és fal lerakása egy foglalt helyre.
* **RoundWithNoWallTest, RoundWithWallTest**: Egy kör lefolyásának ellenőrzése (robot helyzete és iránya, falak száma, lerombolt falak száma, idő). Fal ütközés esetén irányt nem ellenőrzünk, mert az véletlenszerű. (a megőrülés esélye 0 vagy különben a tesztelés nem lehetséges)
* **LoadTest**: Leteszteli a load függvény helyességét (modell betöltése).